**Biedrība "Latvijas Para Ledus Hokeja Federācija"** (LPLHF) izveidota nolūkā paplašināt iespējas Latvijā nodarboties ar paralimpisko ziemas komandu sporta veidu — parahokeju un aktīvu darbību sākusi ar 2019. gadu (biedrību un nodibinājumu reģistrā "Latvijas Para Ledus Hokeja Federācija" (#ParaLedusHokejs) reģistrēta 2018. gada 15. oktobrī). Organizācija izveidota ar mērķi attīstīt iespējas sportā iesaistīties cilvēkiem ar invaliditāti, kā arī izstrādāt un realizēt konstruktīvas idejas, kas vērstas uz parahokeja attīstību, universālā dizaina principu iekļaušanu sporta būvēs un nest pozitīvas pārmaiņas Latvijas sabiedrībā ilgtermiņā.

Reģistrācijas numurs — 40008281694. SEPA (*Vienotās euro maksājumu telpas saņēmēja*) identifikators — LV73ZZZ40008281694. Mērķis: Veicināt para ledus hokeja attīstību Latvijā, sadarboties ar nacionālām un starptautiskām hokeja un paralimpiskās kustības organizācijām.

Vēsture
-------

Biedrība izveidota, secīgi realizējot pasākumus, kuru virsmērķis panākt Latvijas valstsvienības dalību 2026. gada Ziemas Paralimpiskajās spēlēs. 2018. gadā biedrības kodola pārstāvji kopā ar Latvijas paralimpiskās komitejas pārstāvjiem realizēja pirmo parahokeja attīstības projektu un piedalījās starptautiskā nometnē Armēnijā.

Realizējot nākamos parahokeja attīstības soļus, #ParaLedusHokejs iepazīstināja Latviju ar parahokeja ekipējumu, vēlāk biedrība, balstoties savā pieredzē, rosināja turpmāk Latvijā mainīt ievedmuitas piemērošanas kārtību parasporta inventāram un iepazīstināja ar parahokeju Latvijas hokeja federācijas vadību un valstsvienības spēlētājus atklātajā ledus treniņā. 2019. gada pirmajā pusē tika izveidots skaidrojošs video — iepazīstinot plašāku sabiedrību ar hokeja novirzienu cilvēkiem ar invaliditāti — parahokeju. Biedrība sadarbojas ar Latvijas jaunuzņēmumiem un, nolūkā pilnveidot parahokeja inventāru, sadarbībā ar MassPortal tika izstrādātas parahokeja drošības uzlikas sporta kamaniņām.

Pirmā biedrības gada darbības bilance, tai skaitā publiskās lekcijas, iepazīstinot ar parahokeju dažādas sabiedrības mērķa grupas, tika apkopota plašā ilustrētā laikraksta Diena publikācijā — "Paraledus Latvijā jeb atveram jaunu frontes līniju". Viens no redzamākajiem sasniegumiem bija biedrības un telekomunikācijas uzņēmuma *tet* projekts, 2019.gada pasaules čempionāta parahokejā finālspēli no Čehijas pilsētas Ostravas demonstrēt tiešraidē Latvijas hokeja līdzjutējiem.

2019. gada septembrī Rīgā norisinājās pirmā starptautiskā parahokeja treniņnometne, kurā līdzās cilvēkiem ar invaliditāti no Latvijas, piedalījās eksperti — Čehijas un Norvēģijas valstsvienību vadītāji un Norvēģijas un Itālijas valstsvienību spēlētāji.

Attīstības virzieni
-------------------

- iepazīstināt plašāku sabiedrību un specifiskās mērķagrupas ar parahokeju;

- veidot parahokeja valstsvienību un rosināt maksimāli plašu cilvēku ar invaliditiāti iesaisti šajā ziemas komandas sporta veidā;

- virzīt biedrības darbību, atbalstītāju un projektorientēto risinājumu darbību, lai sasniegtu 2026.gada Paralimpiskās spēles.

Atsauces
--------

1. ↑  «Mērķis - Latvijas izlase 2026. gada paralimpiskajās spēlēs». *www.diena.lv*. Skatīts: 2019-07-15.
2. ↑  «Latvijā sākta para ledus hokeja attīstība». *Latvijas Paralimpiskā komiteja* (lv-LV). Skatīts: 2019-07-15.
3. ↑  Uldis Strautmanis. «Video: Sapņi piepildās – Latvijā sāk attīstīt para ledus hokeju». *delfi.lv* (latviešu), 2019-03-12. Skatīts: 2019-07-15.
4. ↑  LETA. «Latvijas Parahokeja federācija rosina pārskatīt ievedmuitas apmēru parasporta veidu inventāra piegādei». *delfi.lv* (latviešu), 2019-03-22. Skatīts: 2019-07-15.
5. ↑  DELFI Sports. «Foto: Emocionāls brīdis - Latvijas hokejisti uz ledus kopā ar parahokejistiem». *delfi.lv* (latviešu), 2019-05-09. Skatīts: 2019-07-15.
6. ↑  DELFI Sports. «Video: Para ledus hokejs un lielais hokejs kopā vienā treniņā». *delfi.lv* (latviešu), 2019-05-17. Skatīts: 2019-07-15.
7. ↑  «labsoflatvia.com 'Mass Portal' izstrādā unikālu detaļu Latvijas parahokejistu kamanām». *\_\_og\_url\_\_* (latviešu). Skatīts: 2019-07-15.
8. ↑  «Parahokejs Latvijā. Jauns sporta veids ar paralimpisku mērķi 2026. gadam». *www.lsm.lv* (latviešu). Skatīts: 2019-07-15.
9. ↑  «Paraledus Latvijā jeb atveram jaunu frontes līniju». *www.diena.lv*. Skatīts: 2019-07-15.
10. ↑  «Pirmo reizi Latvijā parahokeja pasaules čempionāta "zelta spēle" TV ekrānos – kanālā "360TV Hokejs"». *Latvijas Paralimpiskā komiteja* (lv-LV). Skatīts: 2019-07-15.
11. ↑  «Pasaules čempionātā parahokejā šodien fināls». *Sportacentrs.com* (latviešu). 2019-05-04. Skatīts: 2019-07-15.
12. ↑  DELFI Sports. «Ar starptautisku treniņnometni Latvijā turpina parahokeja attīstību». *delfi.lv* (latviešu), 2019-09-12. Skatīts: 2019-09-15.
13. ↑  «VIDEO: Pirmos treniņus uz ledus sāk Latvijas parahokeja komanda». *skaties.lv*. Skatīts: 2019-09-15.
14. ↑  «Foto: Rīgā notiek parahokeja treniņnometne». *nra.lv* (latviešu). Skatīts: 2019-09-15.

Ārējās saites
-------------

* Oficiālā *#ParaLedusHokejs vietne* Facebook platformā
* Parahokejs (para ledus hokejs) Latvijas paralimpiskās komitejas tīmekļa vietnē
* Oficiālais biedrības Instagram konts
* Oficiālais biedrības konts nikroblogošanas vietnē Twitter
* #ParaLedusHokejs Pinterest profils
* Starptautiskās Paralimpiskās komitejas parahokeja sekcija